ไปกินเนื่องจากเห็นดีลใน eatigo ลด 50% เลยต้องไปลองซะหน่อย ร้านจะอยู่ใกล้ๆสะพานพระรามเจ็ดเลย ถ้าตามแผนที่มาจะหายากหน่อยเนื่องจากวันที่ไป มีการก่อสร้างอยู่ติดๆร้านเลย สังเกตง่ายๆ อยู่ใกล้กับทางเข้าวัดวิมุตยาราม สามารถเข้าไปจอดในวัดแล้วเดินออกมาได้ หรือจะจอดข้างทางก็ได้

บรรยากาศในร้าน ถ้าก่อนมีการก่อสร้างน่าจะบรรยากาศดีทีเดียว แต่วันที่ไปเป็นวิวก่อสร้าง วิวด้านแม่น้ำเลยไม่โอเค ในร้านจะรับจัดงานแต่งด้วย ก็จะเห็นของตกแต่งที่ยังไม่ได้เอาออกด้วย

อาหารสั่งไป 3 อย่าง
ปลากระพงทอดน้ำปลา รสชาติดีเลย ไม่คาว น้ำจิ้มใช้เป็นน้ำจิ้มซีฟู้ด ไม่ใช่น้ำจิ้มมะม่วง วิธีทอดจะแล่เนื้อออกมาแล้วเอาไปทอด ไม่ได้ทอดทั้งตัว ปลาที่ได้ขนาดไม่ใหญ่มาก น่าจะไม่ถึงโลดี ติอยู่เรื่องนึงคือ ก้าง ไม่ได้เอาออกให้ดี กินลำบากหน่อย จานนี้ให้ 4 แต้ม

ทอดมันปลากราย นุ่มดี ยังไม่หนึบมาก รสชาติดี ให้ 4 แต้ม

ยำผักบุ้งกรอบ ผักบุ้งทอดมากรอบดี แต่มาน้อยไปหน่อยเทียบกับราคา น้ำจิ้มรสชาติดีเลย

เรื่องรสชาติผ่านหมด

ราคา ถ้าไม่ได้ดีลนี้มาก็ถือว่าเอาเรื่องอยู่เหมือนกัน ดีลที่ได้ลดค่าอาหารอย่างเดียว เจอค่าน้ำเปล่าขวดแก้ว 25 บาทก็งงๆไปนิดนึง สำหรับร้านประมาณนี้

บริการ รีวิวยากหน่อยเพราะวันที่ไปมีแค่สองโต๊ะอีกโต๊ะสั่งอาหารได้ไปหมดแล้ว เลยได้อาหารเร็วมาก มาเกือบจะพร้อมกันทุกจาน

สรุป ถ้ามีดีลก็มากินเลย แต่ถ้าไม่มีก็คิดหนักเหมือนกัน มีดีลตกหัวละ 150-170 ไม่มีดีลก็ 300++